
Ministru kabineta rīkojums Nr. 393
Rīgā 2026. gada 7. jūlijā (prot. Nr. 36 4. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 04.00.00 "Latvijas prezidentūras Eiropas Savienības Padomē nodrošināšana" 
· 1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 65. pantu, atbalstīt apropriācijas pārdali 2026. gadā 71 783 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 04.00.00 "Latvijas prezidentūras Eiropas Savienības Padomē nodrošināšana" uz budžeta resora "03. Ministru kabinets" programmu 96.00.00 "Latvijas prezidentūras Eiropas Savienības Padomē nodrošināšana", lai nodrošinātu e-mācību "E-mācības par ES institūcijām un lēmumu pieņemšanas procesu" izstrādi un ieviešanu valsts pārvaldē nodarbināto zināšanu un profesionālo prasmju attīstībai Latvijas prezidentūras Eiropas Savienības Padomē sagatavošanas ietvaros.
· 2. Valsts kancelejai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

